**Δήλωση Ιδιωτικότητας σχετικά με την προστασία δεδομένων προσωπικού χαρακτήρα**

**Στοιχεία υπεύθυνου επεξεργασίας:**

Εθνικό Δίκτυο Υποδομών Τεχνολογίας και Έρευνας Α.Ε. (εφεξής «ΕΔΥΤΕ Α.Ε.»)

**Αρμόδια υπηρεσία επεξεργασίας:**

Τμήμα Marketing & Επικοινωνίας «ΕΔΥΤΕ Α.Ε.»

**Στοιχεία επικοινωνίας υπεύθυνου επεξεργασίας:**

marcomms@grnet.gr

**Πεδίο εφαρμογής της παρούσας Δήλωσης Ιδιωτικότητας:**

Η «ΕΔΥΤΕ Α.Ε.», δεσμεύεται από τον Ευρωπαϊκό Κανονισμό 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών [Γενικός Κανονισμός για την Προστασία Δεδομένων - εφεξής «ΓΚΠΔ»] και το ν. 4624/2019 (ΦΕΚ 137/Α/2019) «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις», όπως κάθε φορά ισχύει [εφεξής «Νόμος»]. Στην παρούσα Δήλωση Ιδιωτικότητας περιγράφονται αναλυτικά όλες οι απαραίτητες πληροφορίες για την επεξεργασία δεδομένων προσωπικού χαρακτήρα που πραγματοποιείται στο πλαίσιο της εκδήλωσης «Κοπή Βασιλόπιτας ΕΔΥΤΕ Α.Ε.» (εφεξής «Εκδήλωση»), καθώς και οι πολιτικές και διαδικασίες που τηρούνται την «ΕΔΥΤΕ Α.Ε.» για την προστασία της ιδιωτικότητας των υποκειμένων. Η παρακάτω Δήλωση Ιδιωτικότητας παραθέτει τα κριτήρια και τις προϋποθέσεις, σύμφωνα με τα οποία η «ΕΔΥΤΕ Α.Ε.» συλλέγει, επεξεργάζεται, χρησιμοποιεί, αποθηκεύει και διαβιβάζει τα δεδομένα προσωπικού χαρακτήρα των υποκειμένων και πώς διασφαλίζει την τήρηση του απορρήτου των πληροφοριών αυτών, καθώς και κάθε νομοθεσία ή/και κανονισμό που υλοποιείται ή δημιουργείται σύμφωνα με την ενωσιακή και εθνική νομοθεσία περί προστασίας δεδομένων προσωπικού χαρακτήρα και τη νομοθεσία για την προστασία του ηλεκτρονικού απορρήτου ή τροποποιεί, αντικαθιστά, εκδίδει ή ενοποιεί οποιαδήποτε από αυτές, καθώς και όλους τους άλλους ισχύοντες ενωσιακούς και εθνικούς νόμους σχετικά με την επεξεργασία δεδομένων προσωπικού χαρακτήρα και την ιδιωτική ζωή, οι οποίοι ενδέχεται να υφίστανται σύμφωνα με το εφαρμοστέο δίκαιο.

Για τους σκοπούς της παρούσας Δήλωσης Ιδιωτικότητας, ο «υπεύθυνος επεξεργασίας», ο «τρίτος», η «εποπτική αρχή», τα «προσωπικά δεδομένα», η «επεξεργασία», το «υποκείμενο των δεδομένων» έχουν την έννοια που ορίζεται στην ισχύουσα νομοθεσία περί προστασίας δεδομένων προσωπικού χαρακτήρα.

**Α. Σκοπός/-οί επεξεργασίας των δεδομένων που συλλέγονται:**

H «ΕΔΥΤΕ Α.Ε.» - επεξεργάζεται ως υπεύθυνη επεξεργασίας - τα προσωπικά δεδομένα των υποκειμένων που αναφέρονται σε επόμενη παράγραφο, για τους ακόλουθους σκοπούς επεξεργασίας:

**Α. Εγγραφή στην «Εκδήλωση»:**

* Για την ηλεκτρονική εγγραφή των υποκειμένων στην «Εκδήλωση».

**Β. Ηλεκτρονική επικοινωνία στο πλαίσιο της «Εκδήλωσης»:**

* Για την ηλεκτρονική επικοινωνία με τα υποκείμενα που εγγράφονται στην «Εκδήλωση» στο πλαίσιο ενημέρωσης τους σχετικά με αυτήν.

**Γ. Λήψη φωτογραφικού υλικού/Προώθηση φωτογραφικού υλικού της «Εκδήλωσης»:**

* Για τη λήψη και (ανα)δημοσίευση/προώθηση φωτογραφικού υλικού στα πλαίσια της «Εκδήλωσης» σε Μέσα Κοινωνικής Δικτύωσης (social media) της «ΕΔΥΤΕ Α.Ε.».

**Δ. Τεχνική υποστήριξη:**

* Για την υλοποίηση της αποστολής των μηνυμάτων και την τεχνική υποστήριξη της διαδικασίας εγγραφής.

Η «ΕΔΥΤΕ Α.Ε.» συλλέγει και επεξεργάζεται δεδομένα προσωπικού χαρακτήρα των υποκειμένων στο πλαίσιο της «Εκδήλωσης» αποκλειστικά και μόνο για τους προαναφερόμενους σκοπούς και μόνο στο απολύτως αναγκαίο μέτρο για την αποτελεσματική εξυπηρέτηση των σκοπών αυτών. Τα δεδομένα αυτά είναι κάθε φορά συναφή, πρόσφορα και όχι περισσότερα από όσα απαιτούνται εν όψει των ανωτέρω σκοπών, είναι δε ακριβή και, εφόσον χρειάζεται, υποβάλλονται σε ενημέρωση.

**Β. Κατηγορίες δεδομένων προσωπικού χαρακτήρα που υφίστανται επεξεργασία:**

Για τους σκοπούς Α) Εγγραφή στην «Εκδήλωση», Β) Ηλεκτρονική επικοινωνία στο πλαίσιο της «Εκδήλωσης» και Δ) Τεχνική υποστήριξη, όπως αναλύονται ανωτέρω, υφίστανται επεξεργασία τα παρακάτω δεδομένα προσωπικού χαρακτήρα:

* Όνομα,
* Επώνυμο,
* Διεύθυνση ηλεκτρονικού ταχυδρομείου (email),
* Timestamp (χρονοσήμανση) χορήγησης συγκατάθεσης.

Για τον σκοπό Γ) Λήψη φωτογραφικού υλικού/Προώθηση φωτογραφικού υλικού της «Εκδήλωσης», υφίστανται επεξεργασία τα παρακάτω δεδομένα προσωπικού χαρακτήρα:

* Φωτογραφικό υλικό,
* Timestamp (χρονοσήμανση) χορήγησης συγκατάθεσης.

Σημειώνεται, ότι σε περίπτωση που φωτογραφικό υλικό ληφθεί στο πλαίσιο της «Εκδήλωσης» από την πλευρά συνεργατών/προσωπικού της «ΕΔΥΤΕ Α.Ε.» που βρίσκονται στην «Εκδήλωση» ή/και αναρτηθεί (είτε από εκείνους είτε από επίσημο λογαριασμό της «ΕΔΥΤΕ Α.Ε.») σε Μέσα Κοινωνικής Δικτύωσης (social media), τότε λειτουργούν ως αυτοτελώς υπεύθυνοι επεξεργασίας για την επεξεργασία των δεδομένων αυτών και φέρουν τις υποχρεώσεις της σχετικής κείμενης νομοθεσίας (ενδεικτικά, λήψη συγκατάθεσης, ενημέρωσης των υποκειμένων κλπ).

**Γ. Νομική Βάση της επεξεργασίας:**

Η επεξεργασία των δεδομένων προσωπικού χαρακτήρα είναι σύννομη, καθώς βασίζεται στην χορήγηση της συγκατάθεσης από την πλευρά των υποκειμένων, σύμφωνα με το Άρθρο 6 παρ. 1 περ. α’ ΓΚΠΔ.

Σημειώνεται, ότι κατά την εγγραφή τους στην «Εκδήλωση», τα υποκείμενα δύνανται να χορηγήσουν τη συγκατάθεσή τους ανά σκοπό επεξεργασίας.

Ειδικότερα, ως προς την επεξεργασία των προσωπικών δεδομένων για αρχειακούς σκοπούς, ισχύει η νομική βάση του υπέρτερου έννομου συμφέροντος της «ΕΔΥΤΕ Α.Ε.». το οποίο συνίσταται στη δημιουργία και διατήρηση του εταιρικού ιστορικού αρχείου και της ιστορικής ταυτότητας της εταιρείας.

**Δ. Πρόσβαση στα δεδομένα προσωπικού χαρακτήρα – Αποδέκτες :**

Στα δεδομένα προσωπικού χαρακτήρα που συλλέγονται και υφίστανται επεξεργασία στο πλαίσιο της «Εκδήλωσης», σύμφωνα με όσα αναλυτικά περιγράφονται στην παρούσα, παρέχεται πρόσβαση στους εξής:

* Στo Τμήμα Marketing & Επικοινωνίας της «ΕΔΥΤΕ Α.Ε.», το οποίο αποτελείται από προσωπικό που διατηρεί συμβατική σχέση μίσθωσης έργου και παροχής υπηρεσιών με την «ΕΔΥΤΕ Α.Ε.» οι οποίοι δεσμεύονται με ιδιωτικό συμφωνητικό εχεμύθειας με την εταιρεία.
* Στο Τμήμα Ανθρώπινου Δυναμικού
* Σε επαγγελματία φωτογράφο -που λειτουργεί ως Εκτελών την Επεξεργασία για λογαριασμό της «ΕΔΥΤΕ Α.Ε.» - για τη λήψη φωτογραφικού υλικού.

Η «ΕΔΥΤΕ Α.Ε.» δεν προβαίνει με κανέναν τρόπο σε παραχώρησή/διαβίβαση ή με οποιονδήποτε τρόπο κοινοποίηση των προσωπικών δεδομένων σε οποιεσδήποτε τρίτες ιδιωτικές επιχειρήσεις, φυσικά η νομικά πρόσωπα, δημόσιες αρχές ή υπηρεσίες ή άλλους οργανισμούς, πέρα από όσα ρητά ορίζονται στην παρούσα.

Τα προσωπικά δεδομένα που συλλέγονται στο πλαίσιο της παρούσας ενδέχεται να κοινοποιηθούν ή να διαβιβαστούν σε κυβερνητικές αρχές ή/και αξιωματούχους επιβολής του νόμου, εφόσον απαιτείται για τους προαναφερθέντες σκοπούς, στο πλαίσιο εκτέλεσης δικαστικής απόφασης ή υπακοής σε διάταξη νόμου ή εάν απαιτείται για την κάλυψη των έννομων συμφερόντων της «ΕΔΥΤΕ Α.Ε.» ως υπεύθυνης επεξεργασίας, σύμφωνα με την κείμενη νομοθεσία.

**Ε. Δικαιώματα των υποκειμένων των δεδομένων προσωπικού χαρακτήρα:**

Η «ΕΔΥΤΕ Α.Ε.» για τα δεδομένα που επεξεργάζεται στο πλαίσιο της «Εκδήλωσης» προβαίνει, σύμφωνα με τους όρους της παρούσας Δήλωσης Ιδιωτικότητας, σε όλες τις απαραίτητες ενέργειες τόσο κατά τη φάση της συλλογής όσο και σε κάθε μεταγενέστερη φάση επεξεργασίας των προσωπικών δεδομένων υποκειμένων, ώστε κάθε υποκείμενο να έχει πλήρη δυνατότητα για την άσκηση των δικαιωμάτων του, όπως αυτά κατοχυρώνονται στην κείμενη νομοθεσία περί προστασίας δεδομένων προσωπικού χαρακτήρα, δηλαδή των δικαιωμάτων α) Πρόσβασης, β) Διόρθωσης, γ) Διαγραφής, δ) Περιορισμού της επεξεργασίας, ε) Εναντίωσης και στ) Φορητότητας, σύμφωνα με τους όρους, τις προϋποθέσεις και τους περιορισμούς της σχετικής κείμενης νομοθεσίας.

**Επιπρόσθετα, τα υποκείμενα των δεδομένων έχουν το δικαίωμα, ανά πάσα στιγμή, να ανακαλέσουν τη συγκατάθεσή τους, χωρίς η ανάκληση αυτή να θίξει τη νομιμότητα της (εν γένει) επεξεργασίας που έλαβε χώρα πριν την ανάκλησή της.**

Για παράδειγμα, στην περίπτωση που υποκείμενο έχει παράσχει τη συγκατάθεσή του για λήψη και (ανα)δημοσίευση φωτογραφικού υλικού και το υλικό αυτό δημοσιευθεί/αναρτηθεί σε social media της «ΕΔΥΤΕ Α.Ε.», εάν τυχόν ανακαλέσει τη συγκατάθεσή του, τότε η «ΕΔΥΤΕ Α.Ε.» δεν θα προβεί σε καμία νέα δημοσίευση του εν λόγω φωτογραφικού υλικού· ωστόσο, επισημαίνεται, ότι στη περίπτωση αυτή και ανεξάρτητα από τις προθέσεις της «ΕΔΥΤΕ Α.Ε.», η εταιρεία δεν θα είναι σε θέση να ελέγξει τυχόν αναδημοσιεύσεις του εν λόγω υλικού στο διαδίκτυο από τρίτους ή τη διατήρηση του εν λόγω υλικού στα social media. Διευκρινίζεται επίσης, ότι τυχόν ανάκληση της συγκατάθεσής από την πλευρά του υποκειμένου, δεν επηρεάζει το δικαίωμα της «ΕΔΥΤΕ ΑΕ.», στη νομική βάση του έννομου συμφέροντός της, να τηρήσει το σχετικό φωτογραφικό υλικό για σκοπούς αρχειακούς και διατήρησης της ιστορικής ταυτότητάς της.

Για να ασκήσει το υποκείμενο οποιοδήποτε από τα παραπάνω δικαιώματα, μπορεί να επικοινωνήσει με το Τμήμα Marketing & Επικοινωνίας της «ΕΔΥΤΕ Α.Ε.» στην ηλεκτρονική διεύθυνση marcomms@grnet.gr.

Τα ανωτέρω δικαιώματα των υποκειμένων των δεδομένων υπόκεινται σε περιορισμούς, σύμφωνα με την κείμενη νομοθεσία.

Η «ΕΔΥΤΕ Α.Ε.» παρέχει στο υποκείμενο των δεδομένων πληροφορίες για την ενέργεια που πραγματοποιείται κατόπιν αιτήματός του για την άσκηση κάποιου από τα ανωτέρω δικαιώματα εντός ενός (1) μηνός από την παραλαβή του αιτήματος. Η εν λόγω προθεσμία δύναται να παραταθεί κατά δύο (2) ακόμη μήνες, σύμφωνα με τους όρους της κείμενης νομοθεσίας.

**ΣΤ. Χρονική Διάρκεια διατήρησης των δεδομένων προσωπικού χαρακτήρα:**

Τα δεδομένα προσωπικού χαρακτήρα που συλλέγονται και επεξεργάζονται στο πλαίσιο της παρούσας «Εκδήλωσης» με βάση την χορήγηση συγκατάθεσης από την πλευρά των υποκειμένων, θα τηρούνται μέχρι την ανάκληση της χορηγηθείσας συγκατάθεσης ή μέχρι την άσκηση αιτήματος διαγραφής. Έντυπο για ανάκληση της συγκατάθεσης βρίσκεται αναρτημένο στη σελίδα εγγραφής της «Εκδήλωσης». Σημειώνεται, ότι δεν θίγεται η νομιμότητα της επεξεργασίας των δεδομένων προσωπικού χαρακτήρα που έλαβε χώρα στο πλαίσιο της χορηγηθείσας συγκατάθεσης.

Σε κάθε περίπτωση, η χρονική διάρκεια διατήρησης των δεδομένων προσωπικού χαρακτήρα δεν θα υπερβαίνει :

* Για τους σκοπούς Α), Β), Δ) της παρούσας οι έξι (6) μήνες.
* **Για τον σκοπό Γ) της παρούσας τα δύο (2) έτη.**

**Η διάρκεια διατήρησης των δεδομένων προσωπικού χαρακτήρα από τους εξωτερικούς συνεργάτες της «ΕΔΥΤΕ Α.Ε.»/εκτελούντες την επεξεργασία προσδιορίζεται αναλυτικά στις Συμβάσεις που θα υπογράψει μαζί τους η «ΕΔΥΤΕ Α.Ε.», λαμβάνοντας υπόψη το αντικείμενο και τους σκοπούς επεξεργασίας.**

**Φωτογραφικό υλικό (για παράδειγμα ομαδική φωτογραφία) που ενδέχεται να τηρηθεί από την «ΕΔΥΤΕ Α.Ε.» στο εταιρικό ιστορικό αρχείο αυτής, διατηρείται χωρίς χρονικό περιορισμό για σκοπούς αρχειακούς και διατήρησης της ιστορικής ταυτότητας της εταιρείας, χωρίς να υφίσταται περαιτέρω επεξεργασία.**

**Τέλος, φωτογραφικό υλικό που θα αναρτηθεί σε λογαριασμούς της «ΕΔΥΤΕ Α.Ε.» στα Μέσα Κοινωνικής Δικτύωσης (social media), διατηρείται επιγραμμικά (online), σύμφωνα με τους κανόνες τήρησης των δεδομένων των αντίστοιχων Μέσων.**

**Ζ. Απόρρητο και Ασφάλεια των πληροφοριών:**

Η επεξεργασία δεδομένων προσωπικού χαρακτήρα από την «ΕΔΥΤΕ Α.Ε.», διεξάγεται με τρόπο που να διασφαλίζει το απόρρητο και την ασφάλεια αυτής. Λαμβάνονται όλα τα κατάλληλα οργανωτικά και τεχνικά μέτρα για την ασφάλεια των δεδομένων και την προστασία τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση ή πρόσβαση και κάθε άλλη μορφή αθέμιτης επεξεργασίας. Η «ΕΔΥΤΕ Α.Ε.» μεριμνά, ώστε καθ’ όλη τη διάρκεια της επεξεργασίας τα δεδομένα να είναι ασφαλή σύμφωνα με τις απαιτήσεις της υφιστάμενης νομοθεσίας και, να χορηγεί όλα τα απαραίτητα στοιχεία και αποδεικτικά μέσα που είναι αναγκαία για την εκτίμηση της επάρκειας των μέτρων αυτών. Τα μέτρα που λαμβάνονται εγγυώνται κατάλληλο σε σχέση με το είδος των δεδομένων επίπεδο προστασίας και τη διατήρηση της εμπιστευτικότητας, της ακεραιότητας και της διαθεσιμότητας των δεδομένων προσωπικού χαρακτήρα.

**Η. Επικοινωνία:**

Για οποιαδήποτε απορία ή διευκρίνιση σχετικά με την παρούσα Δήλωση Ιδιωτικότητας καθώς και σε περίπτωση τυχόν παραβίασης σχετικής με ζητήματα δεδομένων προσωπικού χαρακτήρα, τα υποκείμενα μπορoύν να απευθύνονται στο Τμήμα Marketing και Επικοινωνίας της «ΕΔΥΤΕ Α.Ε.» στην ηλεκτρονική διεύθυνση marcomms@grnet.gr.

Μπορούν, επιπλέον, να απευθύνονται στην Υπεύθυνη Προστασίας Δεδομένων (DPO) της «ΕΔΥΤΕ Α.Ε.» στην ηλεκτρονική διεύθυνση dpo@admin.grnet.gr.

**Θ. Προσφυγή/Καταγγελία:**

Σε περίπτωση που αίτημα του υποκειμένου δεν ικανοποιηθεί από τον υπεύθυνο επεξεργασίας, το υποκείμενο μπορεί να προσφύγει ανά πάσα στιγμή στην Αρμόδια Εποπτική Αρχή, την Αρχή Προστασίας Δεδομένων Προσωπικού Χαρακτήρα ([http://www.dpa.gr](http://www.dpa.gr/)).